《题义门胡氏华林书院》
宋代·宋琪

贤良肄业文方盛，孝友传家族更豪。
旌表特恩门第贵，御书新赐姓名高。
谋孙有后荣非数，待士无疏众岂劳。
我想华林终未到，只因气概属仙曹。

作者简介：（917—996）幽州蓟人，字叔宝。后晋天福六年进士。宋太祖乾德四年，为开封府推官。太宗太平兴国中，迁参知政事，拜平章事。雍熙二年，罢相。端拱二年，以究知蕃部兵马山川形势，上疏言辽事，颇为采用。至道二年，拜右仆射。长于文学，尤通吏术。为相时，人有所求请，多面折之。卒谥惠安。